VENDIM
Nr. 4, datë 20.6.2019

PËR MIRATIMIN E STANDARDEVE TË KUTIVE, DOSJEVE DHE MJETEVE KANCELARIKE TË DETYRUESHME PËR ZBATIM NGA TË GJITHA INSTITUCIONET E REPUBLIKËS SË SHQIPËRISË

 
Mbështetur në pikën 1, të nenit 25, të ligjit nr. 9154, datë 6.11.2003 “Për arkivat”, dhe germës “e”, të pikës 5, të nenit 8, të VKM-së nr. 360, datë 26.4.2017, “Për miratimin e rregullores ‘Për organizimin dhe funksionimin e Drejtorisë së Përgjithshme të Arkivave’”, i ndryshuar, Këshilli i Lartë i Arkivave,

VENDOSI:

1. Miratimin e standardeve të kutive, të dosjeve dhe mjeteve kancelarike, që ndikojnë te cilësia dhe jetëgjatësia e dokumentit, të detyrueshme për zbatim nga të gjitha institucionet e Republikës së Shqipërisë, bashkëlidhur këtij vendimi.
2. Autoritetet publike mund të përdorin kuti dhe dosje me përmasa të ndryshme nga ato të përcaktuara në këtë vendim, vetëm nëse kanë marrë paraprakisht miratimin me shkrim nga Drejtoria e Përgjithshme e Arkivave.
3. Ngarkohen të gjitha autoritetet publike në Republikën e Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

DREJTORI I PËRGJITHSHËM I ARKIVAVE
Ardit Bido

STANDARDET E KUTIVE, DOSJEVE DHE MJETEVE KANCELARIKE, QË NDIKOJNË TEK CILËSIA DHE JETËGJATËSIA E DOKUMENTIT, TË DETYRUESHME PËR ZBATIM NGA TË GJITHA INSTITUCIONET E REPUBLIKËS SË SHQIPËRISË

	Lloji
	Përmasat
	Standardet

	Kuti normale
	40x28x18
	- Materiali që duhet të përdoret duhet të jetë karton 2500 g/m2. 
- Kutia përbëhet nga 2 kapakë, të gjitha këndet vijosen dhe janë 90 gradë, të gjitha brinjët lidhen me beze importi prapikot, për të realizuar një ngjitje dhe mbyllje sa më të mirë të kapakut që të bëj të mundur sigurimin e fortësisë së nevojshme për t’u mos u shkëputur gjatë përdorimit. 
[bookmark: _GoBack]- Kutia vishet me syprinë njëngjyrëshe 70–80 g/m2, kapaku në pjesën ballore duhet të ketë të vendosur një unazë që bën të mundur ajrosjen e dokumenteve brenda në kuti, por edhe për lehtësi tërheqje gjatë përdorimit, kjo e dubluar dhe me vendosjen e një lidhëseje në pjesën e poshtme të kutisë.

	Kuti normale për amza
	40x55x18
	

	Kuti normale për regjistra
	40x70x9
	

	Dosje normale
	37x26
	Kartoni të jetë 400 gr/m2, me 2 llapa, llapa brenda e palosur 20 cm, pjesa ballore me kthim pa ngjitje.

	Stilolapsi
	
	Në dokumentet zyrtare duhet të përdoret gjithmonë stilolaps cilësor në ngjyrë blu dhe majë metalike. Bojë rezistente ndaj dritës dhe ujit.





